Hvað gerist þegar maður rekur sig í „ vitlausa beinið “ ? Af hverju er það svona vont ? „ Vitlausa beinið “ er í rauninni ekki bein heldur afar viðkvæmt svæði aftan í olnboganum þar sem upphandleggsbeinið ( e. humerus - - - > humor - - - > nafnið funny bone á ensku ) mætir öln ( e. ulna ) sem er stærra bein framhandleggs . Bæði þessi bein enda í nokkuð áberandi kúlum ( leggjarhöfðum ) í dæld í olnboganum . „ Vitlausa beinið “ er afar viðkvæmt svæði aftan í olnboganum þar sem upphandleggsbeinið ( það lóðrétta á þessari mynd ) mætir öln ( því lárétta ) . Ölnartaugin , en það er taug sem liggur niður hálsinn , í gegnum holhöndina , niður handlegginn og út í höndina , liggur mjög nálægt yfirborði húðarinnar á þessu svæði . Hún flytur hreyfiboð til lítilla vöðva í hendinni og skynboð frá framhandlegg , litla fingri og helmingi af baugfingri . Þegar maður rekur sig í eða fær högg á þetta viðkvæma svæði lendir taugin á beini og veldur það hinum þekktu óþægindum í framhandleggnum , litla fingri og baugfingri .